Missatge: Una cosa curiosa que em vaig trobar escrivint el meu comentari anterior és que des del Windows, les cometes corbades no estan disponibles mitjançant l'Alt+número (0 a 255). És curiós perquè després el Microsoft Word transforma les cometes rectes dobles i simples en cometes corbades, automàticament, mentre escrius.Aquesta opció es pot desactivar des del menú Opciones, Autocorrección, pestanya Autoformato mientras escribe. Està bé que hi sigui, però no hauria de ser una opció predeterminada, sinó tot el contrari —he fet documents amb el LibreOffice emprant les cometes rectes, i quan el meu soci l'edita amb el Word me'l trobo amb totes les cometes canviades, fins i tot les apòstrofs! Windows és un niu d'inconsistències tècniques. Imagineu-vos que després voleu fer una presentació en Illustrator per adjuntar la imatge, que conté text amb cometes i les voleu posar corbades perquè siguin les mateixes del document DOCX però no podeu perquè des del teclat no es poden insertar. És millor desactivar lo del Word i que es facin fotre, des del meu punt de vista xD
Emocions: sadness
anger
joy

Resposta: Tot depèn dels usos. Fa més de vint anys, perquè ja em va passar amb un llibre que vaig fer el 1995, que pràcticament tots els editors exigeixen per defecte cometes baixes, en segona opció corbades, però mai rectes. Altra cosa és quan treballes amb un editor, no l’empresari que fa llibres, sinó el programa que s’empra per picar codi.Una de les feines que he fet sovint, la de paginar llibres, el primer que he de fer és passar tots els apòstrofs a corbats; les cometes altes —siguin rectes o no— a baixes; de la mateixa manera que he d’arreglar els guions llargs —, els signes menys –, o de passar els tres punts ... a el·lipsis … que en general tothom ho fa com vol l’editor. O també posar els signes adequats per segon º —segon ordinal, no de temps— o graus °, que són diferents i gairebé ningú no ho sap, i fins i tot a vegades hi he vist posar el zero en superíndex: º ° ⁰. I vigilar que no m’hagin escrit les eles geminades amb punt gros l•l en lloc de l·l, que encara no he esbrinat com es poden equivocar en això en Windows.De totes maneres que “ i ” necessitin un nombre de quatre xifres —Alt 0147 i Alt 0148— en lloc de tres en el teclat numèric de Windows, tampoc no és un inconvenient addicional important.
Emocions: no emotion